Θανάσης Κίνλεϊ

Ο Θανάσης (Σούλης) Κίνλεϊ (1928-2004) ήταν Έλληνας διεθνής ποδοσφαιριστής που αγωνιζόταν ως αμυντικός και μετέπειτα προπονητής. Η καταγωγή του ήταν από τη Μεγάλη Βρετανία (ο παππούς του ήταν Άγγλος που εγκαταστάθηκε μόνιμα στην Ελλάδα).

 Καριέρα ποδοσφαιριστή 
 Σε συλλογικό επίπεδο 
Ο Σούλης Κίνλεϊ γεννήθηκε το 1928 στην Αθήνα και αργότερα, λόγω της εργασίας του πατέρα του μετακόμισε με την οικογένειά του στον Πειραιά και συγκεκριμένα στη Νίκαια, όπου και ξεκίνησε το ποδόσφαιρο παίζοντας στις αλάνες και κατόπιν με τη σχολική ποδοσφαιρική ομάδα του Γυμνασίου Νίκαιας, στην ομάδα της οποίας συνυπήρξε μεταξύ άλλων με τον Νίκο Λεκατσά.

Γρήγορα διακρίθηκε για τις ποδοσφαιρικές του ικανότητες και το 1943, στην ηλικία των 15 ετών, εντάχθηκε στις μικρές ομάδες των υποδομών της Προοδευτικής και 2 χρόνια αργότερα το 1945, προωθήθηκε στην πρώτη ομάδα, ξεκινώντας επίσημα την ποδοσφαιρική του σταδιοδρομία."ΣΟΥΛΗΣ ΚΙΝΛΕΫ: το λιοντάρι... της αμύνης", εφ. Αθλητική Ηχώ, 10 Δεκεμβρίου 1954, σελ. 1, 3 (ψηφ. σελ. 243, 245) Το 1951 μεταγράφηκε στον Ολυμπιακό.Για Θυμήσου..., tanea.gr Στην ομάδα του Πειραιά παρέμεινε μέχρι το 1959 όταν και σταμάτησε οριστικά το ποδόσφαιρο, έχοντας προλάβει να συμμετάσχει σε 2 αγώνες της περιόδου 1959-60, πρώτη χρονιά της Α΄ Εθνικής Κατηγορίας.

 Στην εθνική Ελλάδας 
Χρίστηκε 7 φορές διεθνής με την εθνική Ελλάδας κατά το διάστημα μεταξύ 1952-1957. Υπήρξε επίσης διεθνής με την εθνική Ενόπλων.

 Καριέρα προπονητή 
Με το τέλος της ποδοσφαιρικής του σταδιοδρομίας ακολούθησε την προπονητική και αρχικά εργάστηκε στους Ατρόμητο Πειραιώς,"Ο ΑΤΡΟΜΗΤΟΣ ΠΕΙΡΑΙΩΣ ΑΡΧΙΖΕΙ ΤΑΣ ΠΡΟΠΟΝΗΣΕΙΣ", εφ. Τα Νέα, 7/8/1962, σελ. 7 Βύζαντα Μεγάρων, Προοδευτική, Α.Ο. Αιγάλεω και Ολυμπιακό, με τον οποίο κατέκτησε το κύπελλο Ελλάδος της περιόδου 1967-68.εφ. Αθλητική Ηχώ, 20/9/1970, σελ. 6 Στη συνέχεια εργάστηκε στους ΟΦΗ,"Πρεμιέρα του ΟΦΗ με τον Σούλη", εφ. Αθλητική Ηχώ, 13/8/1971, σελ. 6 ΑΕΛ,εφ. Αθλητική Ηχώ, 3/8/1972, σελ. 3 Καλαμάτα,"Ο Σούλης αναλαμβάνει τεχνικός στην Καλαμάτα", εφ. Αθλητική Ηχώ, 12/2/1975, σελ. 8"Ο Σούλης ανέλαβε την Καλαμάτα", εφ. Αθλητική Ηχώ, 14/2/1975, σελ. 7 Ολυμπιακό Βόλου,"Ο Θ. Σούλης ανέλαβε τον Βόλο που παίζει με την Καρδίτσα", εφ. Αθλητική Ηχώ, 19/2/1977, σελ. 6 Φ.Σ. Κοζάνης,"Ο Θ. ΣΟΥΛΗΣ ΠΡΟΠΟΝΗΤΗΣ ΣΤΗΝ ΚΟΖΑΝΗ", εφ. Αθλητική Ηχώ, 28/7/1979, σελ. 6 Πέλοπα Κιάτου, Ιωνικό Νίκαιας,"Ο Σούλης στον Ιωνικό", εφ. Αθλητική Ηχώ, 7/11/1980, σελ. 6 Γ.Σ. Καλλιθέα, Πιερικό,Προπονητές που πέρασαν από τον Πιερικό , pierikos.info εκ νέου στην Προοδευτική κ.α.

Απεβίωσε την Πέμπτη 6 Μαΐου 2004 και η κηδεία του έγινε στο Γ' Νεκροταφείο Αθηνών στη Νίκαια."Οι άνθρωποι της Προοδευτικής θέλησαν χθες να εκφράσουν τα θερμά τους συλληπητήρια στους οικείους του παλιού ποδοσφαιριστή και προπονητή της ομάδας Θανάση Σούλη που απεβίωσε την Πέμπτη. Στην κηδεία του που έγινε χθες το απόγευμα στο Γ' Νεκροταφείο Νίκαιας παρευρήθηκαν μέλη της διοίκησης με επικεφαλής τον μεγαλομέτοχο Γιάννη Καρρά. Την οδύνη τους για το θάνατο του παλιού διεθνή άσσου εξέφρασαν και οι βετεράνοι της Προοδευτικής.", εφ. Αθλητική Ηχώ, 8/5/2004, σελ. 18"Μέσα σε κλίμα βαθιάς συγκίνησης, ο Ολυμπιακός αλλά και το ελληνικό ποδόσφαιρο γενικότερα αποχαιρέτησαν σήμερα στις 5 το απόγευμα από το Γ' Νεκροταφείο Νίκαιας, τον Θανάση Σούλη (Κίνλεϊ), που ως κεντρικός αμυντικός τη δεκαετία του '50 έγραψε τη δική του ιστορία στο σύλλογο και στην εθνική ομάδα. Πέρα των άλλων, ήταν βασικότατο στέλεχος της ομάδας, που από το 1954 έως το 1960 κατέκτησε τα έξι συνεχόμενα Πρωταθλήματα και τα τρία συνεχόμενα νταμπλ. Ο Σούλης πρόσφερε και ως προπονητής τις υπηρεσίες του στον Ολυμπιακό. Ήταν βοηθός του Ούγγρου τεχνικού Μάρτιν Μπούκοβι και όταν αυτός αποχώρησε στα μέσα τις περιόδου 1967-68, ανέλαβε τη θέση του και οδήγησε την ομάδα στην κατάκτηση του Κυπέλλου.", εφ. Αθλητική Ηχώ, 8/5/2005, σελ. 14

 Τίτλοι 
 6 πρωταθλήματα Ελλάδας: 1954, 1955, 1956, 1957, 1958 και 1959
 6 κύπελλα Ελλάδας: 1953, 1954, 1957, 1958, 1959 και 1960
 7 πρωταθλήματα ΕΠΣ Πειραιώς: 1953, 1954, 1955, 1956, 1957, 1958 και 1959

 Παραπομπές 

 Πηγές 
 Οι θρυλικές εποχές 1953-1959 1996-2003 οι πρωταγωνιστές, Ελληνικά γράμματα, Αθήνα 2003 ISBN 960-406-582-3

 Η Ιστορία του Ολυμπιακού , Γ.Χ. Αλεξανδρής, Αθήνα 1996
 Θρύλος πορεία μέσα στο χρόνο, Ηλιότριπο, Αθήνα 1997 ISBN 569-584-365-2
 Χρυσός Θρύλος 'Art Press, Εκδοτική Α.Ε., Αθήνα 1997
 Εθνική Ελλάδος πορεία μέσα στο χρόνο, Παπαζήσης, Αθήνα 2001
 Ολυμπιακός ένα αρχείο μια ιστορία Β. Καρδάσης ,Μίλητος 1997
 Αλμανάκ'' Περιοδικό Εικόνες, 1991

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προοδευτικής
Κατηγορία:Προπονητές ποδοσφαίρου Προοδευτικής
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Γ.Σ. Καλλιθέας
Κατηγορία:Προπονητές Σούπερ Λιγκ Ελλάδας